Sacrosancte ecclesie Sancti Vincentii Matiscensis que est constructa infra muros Matisconensis civitatis, cui Ado episcopus preest. Ego Adalelinus cum infantibus meis, Constancio, Ermenardo, Ragnardo, et filia mea Adila, donamus nosmetipsos, cum rebus nostris et cum alodo nostro, Domino et Sancto Vincentio et canonicis ibidem servientibus. Qui alodus est situs in pago Matisconense, in agro Viriacense, in villa Avanaco, cum mansionibus, vineis, pratis, campis, silvis, aquis aquarumque decursibus, exitibus et regressibus, et omnibus ibidem pertinentibus, eo tenore ut annis singulis festivitate Sancti Vincentii VI denarios loco census persolvamus, et post nostrum omnium decessum, canonici Sancti Vincentii faciant quicquid voluerint; si quis calumniaverit, V auri uncias componat. S. Adalelini. S. Euvrardi. S. Warnerii. S. Oddonis. S. Engelmari. S. Christophori. S. Teodoni. Hactum est hoc tempore Lotharii regis.